GiliGold/VAD_KnessetCorpus huggingface dataset:
דורון בן שלומי: לא קיבלנו מהם תשובה מסודרת.
מוטי אלימלך: אני נותן תשובה החלטית: אני מוחה בכל תוקף על הדברים האלה, מוסרים פה מידע שהוא לא נכון.
מוטי אלימלך: מנהלת סל"ע השאירה את תקציב הקרקע משיקולים ענייניים, בקופת המנהלת, כדי לעזור למתיישבים, בהנחה שהם הולכים בתקופה הקרובה, סמוך להגעתם לכאן ליישוב הקבע, ולא יצטרכו לעשות העברת כספים פעמיים.
מוטי אלימלך: מכיוון שהנושא הזה נמשך, במנהלת סל"ע התקבלה החלטה חד משמעית שכל תושב שרוצה את הכסף שלו, בלי התניה שמפקיעה ממנו את הזכות ללכת ליישוב קהילתי בעתיד, יקבל את הכסף שלו מחר בבוקר.
אורי אריאל: עכשיו רק נשאר שתבדוק את הבקשה שלהם, ישלחו לך העתק ותענו להם, זה הכל.
מוטי אלימלך: אני - -
אורי אריאל: לא, לא, תיתן לאנשים את - -
דורון בן שלומי: אני רוצה ישיבת עבודה, תגידי לעוזר - - בבקשה.
מוטי אלימלך: יש לכם טלפון?
מוטי אלימלך: נתקשר אל עמי חמצני - -
קריאה: 6205237 - 050
מוטי אלימלך: הוא יתקשר אלינו.
אסתרינה טרטמן: טוב, זה מעשה של משובת נעורים, הטלפון הזה עכשיו.
אסתרינה טרטמן: מכיוון שהנושא הזה הוא באמת רציני וכאוב, ואני מזהה כבר פעם שלישי במהלך הסיור הקצר שלי פה שיש בעיה של חוסר סינכרון בין המערכות זה לדעתי אחד הדברים הבסיסיים, שאילו הבעיה הזו היתה נפתרת היינו פותרים חלק גדול מהבעיות.
אסתרינה טרטמן: אני מאד מבקשת מהיו”ר , שזו ההזדמנות להודות לה על העבודה הנהדרת שהיא עושה, כיושבת הראש של ועדת המשנה של הוועדה לביקורת המדינה.
אסתרינה טרטמן: קחי את היוזמה, אני סומכת עליך.
אסתרינה טרטמן: תדאגי רק להפגיש את הגורמים כדי להביא לתוצאות, כמו שאת יודעת לעשות.
אסתרינה טרטמן: הנושא הזה ייסגר.
אסתרינה טרטמן: לא צריך להרים טלפונים כרגע, זה לא רציני.
אסתרינה טרטמן: דרך אגב, התשובה שהוא נתן מתועדת בכל מצלמות הטלוויזיה.
ה: וגם בכנסת.
אסתרינה טרטמן: התשובה הזו, מעבר לתשובה העקרונית, אם היתה פניה פרטנית של הגברת נעמה, היתה פניה שלך – חובתם והנה אני אומרת לך: חובתם לענות לך ברמה הפרטנית, לא בתשובה של מכלול.
אסתרינה טרטמן: אם היא מספקת אתכם – הללויה.
אסתרינה טרטמן: אם לא- הם יתנו לכם תשובה אישית.
זאב אלקין: אני הייתי רוצה להחזיר את הדיון בכל זאת לסוגיית שכר הדירה, כי עלתה כאן השאלה של תקדים חלוציות והשאלה מה ההבדל - -
מוטי אלימלך: ההבדל בין חלוציות לפה הוא שבחלוציות התקבלה החלטת ממשלה רשמית שהיתה חריגה ואחרי ההחלטה שם היועץ המשפטי טען שזה לא יהיה נכון לתת לאדם גם בית וגם כסף.
מוטי אלימלך: ברגע שבנו לו את הבית, בשנתיים הראשונות שהחוק קבע, הוא לא יכול לקבל גם בית וגם כסף.
זאב אלקין: אבל השיקול הזה לא מנע מהממשלה לקבל החלטה בחלוציות.
מוטי אלימלך: ולכן היא היתה חריגה - -
זאב אלקין: אם - - שלא פועלים כאן
זאב אלקין: מבחינת המשמעות של יישוב החבל - -
מוטי אלימלך: התשובה היא – לא, כי שם זה הנגב המרוחק, ופה זה 10 דקות או רבע שעה מקרית גת.
ה: יש הבדל בין גבול מצרים לבין פה.
ה: אני בהחלט יכולה להבין את ההבדל.
ה: יש הבדל, יש הבדל מהותי, אבל העובדה שעליתי עליה כאן – האם האנשים הוטעו פעם נוספת.
ה: זה מה שחשוב לי.
ה: זאת אומרת: אם הם קיבלו את ההחלטה להגיע הנה כי אילן כהן אמר להם שזה יהיה כמו שם, וזה היה חלק ממכלול השיקולים, אז אי אפשר פעמיים לתת סטירת לחי.
ה: אז מהבחינה שלי – החוק הוא חוק ואנשים גוברים, מבחינתי על החוק.
זאב אלקין: יש גם הגיון – אי אפשר לגבות במקום שכר דירה שהוא הרבה יותר גבוה ממה שמקובל בשוק.
ה: מעבר לזה, אי אפשר כל הזמן לתת סטירות לחי.
ה: ולכן,
זאב אלקין: אם הפתרון המשפטי היחיד זה לנסות להביא להחלטת ממשלה, זה מה שצריך לעשות.
מוטי שומרון: - - אנחנו פשוט חושבים שאנשים צריכים להבין: אם היינו גרים בבתינו בגוש קטיף, לא היינו משלמים לאיש דבר.
ה: לא הייתי רוצה להפריד - -
דורון בן שלומי: נושא אחד – בנושא הקבע.
דודי אברמוביץ: אנחנו, כקהילה, היינו הקהילה שעלתה אחרונה לאמציה, ליישוב הזמני, כי אנחנו קיבלנו החלטה שאנחנו רוצים להגיע ליישוב הזמני ליד הקבע.
דודי אברמוביץ: התחבטנו ודנו, הסתובבנו ונפגשנו עם אנשי אמציה, עם אילן כהן, עם כל מי שצריך.
דודי אברמוביץ: קיבלנו החלטה שאנחנו באים לכאן כיוון שהיה לנו מתווה ברור וידוע, והמתווה אמר: אתם באים פה לאתר זמני, ויקימו לכם יישוב על שטחי אמציה.
דודי אברמוביץ: בהתחלה היתה הבטחה שזה יהיה יישוב עם סמל יישוב נפרד.
דודי אברמוביץ: אחרי זה היתה רגרסיה, ואמרו שזה יישוב צמוד - - אבל לא ניכנס לנקודה הזו.
דודי אברמוביץ: אנחנו בחודשים האחרונים התנהלנו מול המדינה על תכנון של גבעת הקבע, על אמצעי הייצור, על גודל מגרשים, על מבני ציבור, ולפני כחודש וחצי- חודשיים, הכל נעמד.
דודי אברמוביץ: מבירור שלנו מתברר שיש החלטה של המדינה לא לקיים את ההסכם שלה עם אנשי אמציה שהמדינה חתמה אתם, על כל האתר הזמני, וממילא כל אתר הקבע – נתקע.
דודי אברמוביץ: אנחנו הקפדנו כל הזמן לא להיכנס בין אנשי אמציה לבין המדינה.
דודי אברמוביץ: אנחנו לא צד בעניין.
דודי אברמוביץ: אנחנו רוצים להוביל יחסי שכנות טובה, וליצור פה קהילה אחת ליד השניה, עם חיבור, כמה שיותר, עם סינרגיה, כמה שיותר, ואנחנו לא רוצים להיות אבן חיכוך בינם לבין המדינה.
דודי אברמוביץ: אבל בפועל, בשורה התחתונה, היום נוצר מצב שאף אחד לא מטפל בנושא של היישוב קבע, מכיוון שיש איזשהו נתק בין אנשי אמציה, ותיכף ישראל יפרט, ובין המדינה.
דודי אברמוביץ: יש איזשהו הסכם.
דודי אברמוביץ: המדינה לא עומדת בו משום מה.
ישראל רחום: אני מזכיר המושב.
ישראל רחום: אינני תושב המקום.
ישראל רחום: פשוט מאד – המדינה לא עומדת בהסכמים.
ישראל רחום: יהונתן בשיא, כשבא לבקש מאתנו, וקיבלנו אותם בברכה, ומגיע יישר כוח גדול גםלהם וגם ליישוב הוותיק - -
דורון בן שלומי: קיבלנו מהם חיבוק מכובד.
ישראל רחום: כי פה נוצרו כל ההפכים שיכולים להיות במדינת ישראל: מעטים מול רבים, דתיים מול חילוניים, צעירים מול מבוגרים.
דודי אברמוביץ: לא ממש "מול".
ישראל רחום: יחד עם.
ישראל רחום: ועל כל הפחדים האלה – המושב הוותיק התגבר, ולקח סיכונים וריזיקות.
ישראל רחום: קיבלנו אותם בברכה ביישוב הזמני בתקווה לקבל אותם גם ליישוב הקבע.
ישראל רחום: יהונתן בשיא נכנס לנעלי אמציה בישיבה של המשקם, ויש לי פרוטוקולים כתובים, מפי יהונתן בשיא בעצמו.
ישראל רחום: כתוב בפירוש שהוא אומר, מול המשקם, שכפי שאתם יודעים יש מנהלה להסדרים שזה בהסדר המושבים.
ישראל רחום: אנחנו חייבים הרבה כסף ומשועבדים לבנקים: לבנקים לחקלאות, לבנק לסחר חוץ, ועוד, ל- 10 בנקים, ויש משקם שאנחנו יושבים מולו.
ישראל רחום: יהונתן בשיא הצהיר קבל עם ועולם שהוא מוחק 7.5 מיליון שקל לטובת החוב של אמציה, עד ה- 31 למאי.
ישראל רחום: זה היה התאריך האחרון, אבל היו כמה - -
אורי אריאל: של איזו שנה?
דני מורביה: דיברו בוועדה על מרץ 2006, ואחר כך עברו למאי 2006.
ישראל רחום: נדחה למאי 2006, אותו הדבר.
ישראל רחום: עבר התאריך, ואף אחד לא עומד בזה.
אסתרינה טרטמן: וזה מתועד?
ישראל רחום: שתדעי – חברי הכנסת אריאל ואלקין יודעים : בשום פגישה, שום סיור מנכ"ל ממשלתי לא נרשם פרוטוקול.
ישראל רחום: אין תיעוד.
ישראל רחום: לא כתוב בשום מקום.
אורי אריאל: יש יוצא דופן אחד כדי להראות שאפשר גם אחרת.
ישראל רחום: אין אף פרוטוקול.
ישראל רחום: היו פה 4 מנכ"לים עם ראש המועצה ולא יצא פרוטוקול.
ישראל רחום: תתפלאי לשמוע.
ישראל רחום: אני התקשרתי בתפר, בתקופת הבחירות, כשאבואב עבר למשרד החינוך.
ישראל רחום: ישבו פה 4 מנכ"לים, כולם מעונבים ויפים, עם שישה עוזרים.
ישראל רחום: לא נרשם פרוטוקול.
אורי אריאל: למה לנו יש?
ישראל רחום: לא נרשם שם פרוטוקול.
ישראל רחום: אני מתקשר למשרד של אבואב, ומה המזכירה שלו אומרת?
ישראל רחום: שעכשיו, בחילופי המנכ"לים הם מכניסים הכל לארכיון.
ישראל רחום: יש לי התחייבות, יש פרוטוקולים, יש התחייבות המדינה.
ישראל רחום: כתוב.
ישראל רחום: אותו חומר יותר ויותר עבר לסגן ראש הממשלה.
ישראל רחום: השר אלי ישי היה פה, והוא גם ביקש העתק.
ישראל רחום: העברנו לכולם.
דודי אברמוביץ: נוצר מצב ש - - תקועים מול המדינה, ואנחנו נטחנים באמצע.
דודי אברמוביץ: אם היתה לנו איזושהי תקווה שתוך שנתיים – שלוש נתחיל להגיע ל - -
נעמה זרביב: אני חושבת ששורת הסיכום – המטרה כשהגענו לכאן היתה להקים גוש של יישובים.
נעמה זרביב: אם אגוז, שקף ואנחנו לא נקום מהר, זה לא יהיה.
נעמה זרביב: אנשים לא יחזיקו מעמד.
נעמה זרביב: המטרה היא להיות גוש.
נעמה זרביב: אם אגוז לא יקום – הרי השופלים כבר היו צריכים להיות פה.
נעמה זרביב: אם זה לא יהיה תוך כמה חודשים, האנשים בעין צורים לא יוכלו לקום שוב אחרי שנתיים, ושוב לעזוב בית ועבודה.
נעמה זרביב: זה בלתי אפשרי.
נעמה זרביב: אנשים שם מבוגרים.
נעמה זרביב: אצלנו זו אוכלוסייה שיש לה כוח.
נעמה זרביב: דרך אגב, אחת הנקודות שקטיף בחרה להגיע לפה, אחרי שהיו עלינו לחצים להגיע לכל המקומות, כי ידענו שקטיף זה יישוב חזק.
נעמה זרביב: שהיה גם ברור שאם יראו אותנו פה, ירצו לבוא, ויש הרבה אנשים שרוצים לבוא.
נעמה זרביב: הקבע חייב לרוץ.
נעמה זרביב: חייב לרוץ.
נעמה זרביב: צריך לעשות את כל החוקים.
נעמה זרביב: היו חוקים נפלאים לזרוק אותנו מהבית.
נעמה זרביב: הכל נעשה מהר ונהדר.
נעמה זרביב: אותם חוקים צריכים לרוץ עכשיו, להפריד את הקשרים בינינו לבין אמציה.
נעמה זרביב: שיעלו אותנו על ההר, ישמו שופלים.
נעמה זרביב: אפשר לעשות את זה.
נעמה זרביב: צריך להזיז כמה חוקים.
ה: אחרי המילים שלך אין לי מה להגיד.
ה: אני רק זוכרת שנכנסתי לקטיף ממש ביום הפינוי, והיתה שם מוזיקה לכל אורך הדרך.
ה: אנשים שרו.
ה: זה היה המקום היחידי שהיה מלא בשירים.
ישראל רחום: יש לנו התחייבות של המדינה, של יהונתן בשיא, שב-30 במאי, 2009 הם לא פה, הם ביישוב קבע.
ישראל רחום: אני לא רואה את זה.
זאב אלקין: אני רוצה שנשמע גם מה עמדת המנהלת בנושא של ההסכם.
מוטי אלימלך: לא ניתן לדבר על זה בפורום הזה.
בני כהן: הבת שלי גרה שם.
בני כהן: הנכדים שלי.
בני כהן: דור שלישי של מגורשים.
בני כהן: סיור בגבעת מרשם
קובי אלירז: צוהריים טובים לכם.
קובי אלירז: אני מזכיר גרעין מרשם.
קובי אלירז: אני לא רוצה להלאות אתכם.
קובי אלירז: בסך הכל כבר שמעתם חלק גדול מהדברים.
קובי אלירז: אני לא נמצא הרבה זמן בתפקידי אבל כבר חוויתי פה יותר משני סיורים- של מנכ"ל משרד הפנים ועוד איזה פורום.
קובי אלירז: קודם כל, ההתרשמות שלנו, ועוד מעט נהיה בשקף ונתרשם גם מהגרעין שקיים במרשם, שחלקו מהיישוב תל קטיפא, וחלקו מעוד כמה יישובים.
קובי אלירז: אני יודע להגיד שיש התעניינות רבה של משפחות נוספות שרוצות להצטרף לעסק הזה, ולהגיע לכאן.
קובי אלירז: כרגע אנחנו נמצאים בחבל מרשם – אם אפשר לקרוא לזה כך.
קובי אלירז: היו פה כמה תכניות.
קובי אלירז: לצערי הרב, התכניות המעודפות עלינו, מה שנקרא תכנית 3 - -
קריאה: חלופה 3.
קובי אלירז: אנחנו נמצאים צפונית לחלופה 3.
קובי אלירז: היישובים האלה תוכננו, כפי שנאמר כבר, בתחילת שנות ה-90, ללא קשר בכלל למה שחווינו בגוש קטיף.
קובי אלירז: מדינת ישראל קיבלה הזדמנות נפלאה לידיה שהגיעו הרבה מאד משפחות חלוצות שמוכנות היום לקחת את חבל הארץ הזה ולהתיישב בו.
קובי אלירז: אני רוצה רק לציין את החשיבות.
קובי אלירז: כמובן שאתם רואים את הגדר שיושבת לאורכה של הארץ, ואין פה שום התיישבות יהודית היום, כולל זה שאין זה חבל ארץ מתוייר.
קובי אלירז: זה חבל ארץ שומם.
קובי אלירז: למעט בסיס צנחנים שנמצא כאן אין פה יהודי אחד שהגיע לכאן בשנים האחרונות.
קובי אלירז: זה הוא חבל ארץ נהדר.
קריאה: גם הבאנו את אנשי עצמונה לשומריה.
קובי אלירז: חלק מחבל הארץ הזה, שיושב על ידי שומריה, על ידי ה - - הזאת, על ידי אגוז – כל חבל הארץ הזה שאמור להיות פה על בסיס הגדר, גם נרוויח את זה שבדואים לא ייכנסו לפה.
קובי אלירז: הרי אין ואקום.
קובי אלירז: לא ייכנסו לפה לחבל הארץ.
קובי אלירז: משום מה יש פה יותר מדי התנגדויות, בעיקר של הירוקים שמזכירים פה את הביוספירה.
קובי אלירז: עם כל הכבוד, אני לא מבין איך בתוך הביוספירה לא נכנס גם המימד האנושי של התיישבות.
קובי אלירז: מקדשים פה באיזו שהיא רמה רק את הטבע.
קובי אלירז: כשבנו פה את הגדר, אגב, לא התחשבו באף ירוק.
קובי אלירז: פשוט בנו את הגדר, ולא התחשבו בשום דבר, אלא ההפך – התחשבו בהתיישבות הערבית והגדר הלכה לרעתנו.
קובי אלירז: היא לא יושבת על הקו הירוק, היא הולכת מערבה לקו הירוק, כי התחשבו בהתיישבות הערבית שיושבת פה מול העיניים שלנו.
קובי אלירז: ודאי שהיום, בחבל הארץ הזה שיושב פה על הגבעות, ולא בעמק – ודרך אגב, חלק מהוויכוח פה היום הוא עם הירוקים ועם ועדות התכנון.
קובי אלירז: הם רוצים לשים פה את מרשם, בעמק, ולא בגובה, בגלל הביוספירה.
ה: זו חלופה 3?
קובי אלירז: 3 זה הגבעות שאנחנו רואים מול.
קובי אלירז: שם פסלו לגמרי, ואז הגענו לחלופה הזו, זו גבעת האנטנה וגבעת מגד.
קובי אלירז: זו הגבעה הזו שעלינו על בסיסה מהשביל הלבן לגדר ההפרדה, ואלה שתי החלופות שאנחנו מדברים עליהן.
קובי אלירז: ודאי שבתוך העמק יש רצון לשים תעשייה, חקלאות וכדומה, אבל הרצון שלנו זה להישאר פה, בגובה, והיום הוויכוח עם ועדות התכנון ועם הירוקים, בעיקר, הוא על זה שהם רוצים שנהיה בעמק, ונקודת המוצא של הגרעין שמתהווה היום ושאליו רוצות להצטרף עוד משפחות זה לשבת כאן, וליהנות מהנוף והאוויר.
קובי אלירז: ודאי יותר טוב לגור כאן, בגובה, מאשר בעמק, למטה.
קריאה: הניירת שיש לו – אנשי מנהל התכנון תכננו את הגבעה הזו להתיישבות.
דני מורביה: לא את זו, את מרשם המקורי.
דני מורביה: אנחנו לא נמצאים כרגע על מרשם המקורי.
דני מורביה: מבחינה אידיאלית, לתושבים, אין ספק שהחלופה הראשונה, זה המקום הנכון לגור.
דני מורביה: באיזה שהוא מקום הגענו לפשרות במהלך השנה כל הזמן עם ועדות התכנון, על חלופה שתהיה בהסכמה.
דני מורביה: היום הגיעו לחלופה הזו, וגם פה – עוד מנסים את הצלע של הגבעה כאן גם להוריד מהתכנון.
דני מורביה: לפני יומיים התקשר מנכ"ל משרד הפנים ואמר לי שעל מרשם הם הולכים עם כל הכוח כדי לבצע ולאשר.
דני מורביה: זה היה לפני יומיים בטלפון.
דני מורביה: בין דיבורים לבין זה נקווה שיהיו מעשים.
קריאה: כשהוא אומר – שמאשרים, הם מדברים על החלופה כאן, למטה.
קריאה: הם לא מדברים על למעלה.
קריאה: יש ויכוח.
ה: הוא לא אמר לך שזה מאושר?
דני מורביה: זה עדיין לא מאושר.
דני מורביה: הוא אמר – אנחנו הולכים בכל הכוח לסגור את הסיפור.
דני מורביה: החלופה הזו היתה להתפשר במקסימום עם ועדות התכנון.
דני מורביה: יותר מזה – אין פשוט על מה להתפשר.
ה: מה יהיה עם האנטנה?
קריאה: זו מצלמה, זה לא סלולרי.
קובי אלירז: אני רוצה רק לציין – אנחנו היינו פה בסיור הקודם עם מנכ"ל משרד הפנים וועדת התכנון, והוויכוחים ביניהם לגבי הביורוקרטיה היו יותר גדולים מאשר ניתן לפתור כאן.
קובי אלירז: אני מדבר על אחרי שנאשר את זה.
קובי אלירז: תחשבו רק על לוח הזמנים.
קובי אלירז: נאמר כבר באמציה – אנשים פה גרים בקראווילות שעם כל הכבוד לכושרם ועמידותם, והאידיליה שיש עכשיו ביישובים שאנחנו נספחים אליהם, זה נחמד, אבל תחשבו שאם זה עוד לא עלה לתכנון, עוד לא הוגשו תוכניות להפקדה.
קובי אלירז: אם נדבר על מתי הטרקטור יעלה פה לשטח.
קובי אלירז: הלוואי שעוד שנה זה יקרה, אחרי שכל הביורוקרטיה הזו תיפתר.
קובי אלירז: אנחנו כרגע מדברים על נקודת הגובה הזו, של הגבעות כאן, ולא בעמק.
דורון בן שלומי: אני בטוח שלמנכ"ל יש כוונות טובות.
דורון בן שלומי: זה היה ניכר בדבריו, כשהוא היה פה, אבל לפי דעתי – יעשו לו בית ספר בוועדות, והם יגלגלו את זה.
דורון בן שלומי: אני אומר את זה כי זה מה שהם עשו בשנה האחרונה, אחרי ההבטחות של שמאי אסיף, של מנכ"לים וקודמיהם.
ה: פה שמאי אסיף מאשר?
דורון בן שלומי: אני הייתי אותו לפני שלושה חודשים.
מוטי אלימלך: שמאי אסיף את חלופה 2 – אני לוקח את הגבעות מצפון ואת החלק הצפוני של השלוחה שאנחונ עומדים עליה, זה אושר על ידו כהיתכנות לבניה.
דורון בן שלומי: אני הייתי אתו בישיבה, כשהעלינו את - - ובסוף הוא סימן עם הלייזר ואמר – כאן ו גבעת מגד, וכאן גבעת האנטנה.
דורון בן שלומי: גבעת מגד, העמק וגבעת האנטנה ביחד – כל זה יחד ייקרא מרשם, צאו לתכנון, אני רוצה את זה תוך שלושה שבועות בהפקדה.
דורון בן שלומי: עברו ארבעה חודשים מאז.
ה: זה מתועד באיזשהו מקום?
קריאה: יש פרוטוקול של הישיבה.
דורון בן שלומי: עכשיו הירוקים מתחילים לריב על הגבעה.
דורון בן שלומי: אני אומר לך למה אני פסימי – כי לפני שלושה חודשים הייתי שם.
דורון בן שלומי: שמעתי.
דורון בן שלומי: הוא נתן להם הוראה אני רוצה את זה תוך שלושה שבועות להפקדה.
דורון בן שלומי: זה היה בתחילת יוני.
דורון בן שלומי: אנחנו נמצאים באמצע ספטמבר והתוכנית לא בהפקדה.
דורון בן שלומי: עכשיו המנכ"ל אמר שהוא נכנס לזה.
דורון בן שלומי: אני גם מאמין ששמאי אסיף וגם המנכ"ל רוצים את זה, אני רק אומר:
דורון בן שלומי: בסוף יש שם כל מיני אנשים - -
קובי אלירז: את בית הספר הזה עשו למנכ"ל פה בביקור הקודם.
קובי אלירז: הם היו פה, חלק מאנשי הוועדות, והוויכוח התנהל פה.
קובי אלירז: כבר אז הבנו איך זה הולך להיטרפד.
קובי אלירז: זה שלכולם יש רצון טוב?
קובי אלירז: אני אומר עוד פעם: אנחנו מדברים על תוכניות להפקדה.
בני כהן: אז שיעשו את זה כמו שעשו בניצן.
בני כהן: מה העניין?
דורון בן שלומי: אני רק רוצה שתביני שהתוכנית הזו עברה כבר בוועדה מחוזית.
קריאה: כן, ברוב מוחץ.
דורון בן שלומי: ואז הגיע שמאי אסיף ואמר: אני מתנגד.
מוטי אלימלך: יש לנו את הפרוטוקול.
מוטי אלימלך: עכשיו צריך לבדוק למה לקח זמן ההפקדה, אבל יש את האישור העקרוני שלו שפה יקום יישוב.
מוטי אלימלך: גם הוא היה בדיון שאני הייתי בו.
קריאה: אתה יודע שעלי פורטי דיבר על למטה, בלבד.
קריאה: חלופה 2א' מאושרת.
בני כהן: אשתי ובתי ונכדיי נוסעים כל יום על הכביש הזה, משקף לשומריה.
בני כהן: הכביש לא סלול, וקשה לנסוע בו.
בני כהן: הוא כבר היה אמור להיות מוכן במרץ, הכביש הזה, ולאף אחד זה לא מזיז.
בני כהן: עוד מעט יגיעו הגשמים - -
דני מורביה: משרד הביטחון צריך לתת אישור שיוכלו לשקם את הכביש.
דני מורביה: העלות של זה היא 12 מיליון שקל ויש כבר תקציב.
דני מורביה: צריך את אישור שר הביטחון לביצוע.
ירון משולם: אני נמצא בשקף כבר 17 שנה.
ירון משולם: כשבאתי לשקף, בין היישובים הפלסטינאים היו מרחקים גדולים.
ירון משולם: לא קיימים אצלם חוקי מדינה או חוקים אחרים.
ירון משולם: מאז שבאה לכאן הרשות הפלסטינית ב- 92 יש כאן בניה מסיבית.
ירון משולם: האזור הזה מנה כ- 30 אלף תושבים והמספר הוכפל בשנים האלה.
ירון משולם: מולם יש רק את שקף.
ירון משולם: אנחנו מקווים שנהיה כבר הוותיקים מול היישובים החדשות של 40 ומשהו משפחות חקלאיות.
ירון משולם: בכל הרצועה הזו, 22 ק"מ – אין אף יישוב יהודי אחד.
ירון משולם: לאזור הזה קראו פעם "טקסס".
ירון משולם: עד 81 אמציה נשאה בנטל הביטחוני של האזור הזה.
ירון משולם: חלקו הגדול של האזור הזה היה בשליטה של הערבים.
ירון משולם: אפשר לראות על המפה.
ירון משולם: כשרואים את ציר הפטרולים שנסענו עליו, המקום היחיד שיש לו כביש מקביל מזרחי ולא מערבי – ציר הפטרולים שצה"ל נסע עליו, עובר מערבה, כקילומטר וחצי.
ירון משולם: המקום היחיד שציר הפטרולים והקו הירוק חד הוא – זה איפה שיש חקלאים של שקף.
ירון משולם: כלומר, איפה שיש התיישבות, קווי הגבול של מדינת ישראל נקבעו.
ירון משולם: כך זה לאורך כל ההיסטוריה.
ירון משולם: התיישבות היא עדיין לא מילה גסה, כך אנחנו חושבים.
ה: מה מקור השם מרשם?
דני מורביה: השמות שהיו- מרשם, חרוב,אגוז, מגד –הם שמות שנקבעו בגלל הכפרים הערביים מול.
דני מורביה: ועדת השמות העליונה הגיעה אלינו בשנה שעברה וקבעה שמות חדשים למקומות האלה: מזמרות, עתים, ועוד.
דני מורביה: ישיבה בשקף
דני מורביה: אנחנו, בסיור הזה, ראינו חבל ארץ מאד יפה שחובתנו ליישב אותו ולבנות חבל ארץ חדש.
דני מורביה: בנוסף, שמעתי אותך מתראיינת לטלוויזיה ולרדיו ושמעתי שסיכמת שם הכל, הבנת את כל הבעיה ואת כל הפואנטה.
דני מורביה: הביעה היא ההתנהלות, ההחלטה מה רוצים.
דני מורביה: להגדיר, לשים מפקד, מישהו שירכז את כולם יחד: את מנהלת סל"ע, את משרד השיכון, את החטיבה להתיישבות – שכולם יהיו תחת קורת גג אחת, יחד עם הרשות, שבכלל מתעלמים.
דני מורביה: שלחתי אתמול מכתב אליך – ב- 4.10 יושב מנכ"ל ראש הממשלה על כל נושא ההתיישבות בלכיש, ואני מייצג לפחות את המגורשים, את הקיימים, את כולם.
דני מורביה: אנחנו כמועצה ישבנו מול כל היישובים פה, כמו אמציה, שיש לו בעיות עם מנהלת סל"ע, ואנחנו מרכזים את כל הבעיות של התושבים, ואמורים להביא את זה לפני המערכת, שיתחשבו, כי בסופו של דבר מי שצריך לגור פה זה המתיישבים, לא פקידי הממשלה ולא אף אחד אחר.
דני מורביה: בעצם, התושבים צריכים מחר לגור פה.
דני מורביה: אי אפשר לעבוד בנתק כזה גדול.
דני מורביה: בגלל זה העניין נמשך שנה ללא מעש.
דני מורביה: ברגע שיהיה מי שירכז את הכל ויקרא לכל הגופים הרלבנטיים בנושא, אז, אני מאמין, תהיה אמירה נכונה, להתיישבות בחבל הארץ הזה.
דני מורביה: ואני כן חושב שצריך להתעקש על אגוז, מבחינה תקציבית.
דני מורביה: נכון אמר חבר הכנסת אריאל שנושא מנהלת סל"ע – לא צריכים להגיד – אם חסר כסף הם צריכים לבוא לממשלה ולבקש עוד כסף, וזה תפקיד האוצר להחליט אם כן או לא.
דני מורביה: מבחינה כספית – אתם צריכים להביא את כל החלופות ואת כל הפתרונות שיש לאותם תושבים.
אורי אריאל: לא הייתי מפקיד את ההחלטה בידי שר האוצר, כי אז לא יהיה כלום.
זאב אלקין: אם תפקיד האוצר יהיה להגיד "כן" או "לא" אז אני מראש יודע מה תהיה התשובה.
אורי אריאל: ראש הממשלה הוא יושב ראש ועדת השרים לענייני התנתקות.
אורי אריאל: הוא צריך לכנס את השרים, ולקבל החלטה.
אורי אריאל: זה המצב וכך צריך להיות.
דני מורביה: לאורך כל תהליך ההתנתקות, ראינו שראש הממשלה, המנכ"ל- כשהם לוקחים את זה על עצמם, הם מבצעים את זה בנחישות, באהבה וכן הלאה.
דני מורביה: באותה מידה צריך את השלב השני.
דני מורביה: הפסדנו שנה.
דני מורביה: מהיום – צריך להתנהל באותה שיטה .
דני מורביה: כמו שביצעו בניצן, יש החלטות 39א לתכנון – שמבצעים הכל במהירות וההליך הרבה יותר מהר.
דני מורביה: אותו הדבר צריך להתבצע גם פה – להחליט מה היעד ומה המטרה, ואז לבנות הכל מסביב.
דני מורביה: אין דרך אחרת כרגע – כל אחד מושך מאיזה כיוון ואין שום יעד ברור לאן ממשיכים.
דני מורביה: פשוט צריך להחליט מה רוצים, ולבצע.
דני מורביה: זה התפקיד של ראש הממשלה, לדעתי.
דני מורביה: ראש ממשלה חייב להיכנס ולתת את האמירה, כי בינתיים כולם אמרו, כולם הסתובבו, ולא נעשה דבר.
דני מורביה: הדברים צריכים להיעשות, ובתיאום אתנו, עם המועצה והאנשים.
ישראל רחום: ועם ההתיישבות הקיימת, שהחזיקה במשך 50 שנה את הקרקע.
דני מורביה: כל דבר מתנהל פה בשיטת הסאלמי.
דני מורביה: במקום להגיע להסדר עם הוותיקים – אם הם יושבים על הקרקעות, ואם זה סיכומים שנעשו אתם.
דני מורביה: צריך להחליט שיושבים על כל מכלול העניין, כי כרגע גם חרוב תקוע, גם מרשם – וכולם זה אותן קרקעות שברובם מחזיק היישוב אמציה.
דני מורביה: יש גם בעיה עם כביש 358 שזה גם חלק מהקרקעות, וזה דבר שכן הרגשתי כמה המפונים סובלים.
דני מורביה: מושב שקף הוא מושב משנת 81, פה, בשטח.
דני מורביה: הכביש אמור לעבור בחלק מהשטחים שלהם, בכרמים שלהם.
דני מורביה: והם רותחים וכועסים – איך לוקחים להם את ה-40 או ה-60 דונם.
דני מורביה: והם צודקים.
דני מורביה: אמרתי להם – אתם מרגישים את הכעס על 40-60 דונם של כרמים.
דני מורביה: לקחו אנשים והוציאו אותם מהבתים, הרסו להם את הבתים ובעצם אין להם פתרון.
דני מורביה: אז אם על 60 דונם של כרם כואב, ובצדק, ויש פתרון גם לנושא הזה - אף אחד לא מדבר עם הצבא.
ה: זה הכביש שדיברנו עליו קודם?
דני מורביה: לא.
דני מורביה: יש את כביש הפטרולים.
דני מורביה: זה כביש שעובר על שטח אש לכיוון שומריה.
דני מורביה: הוא כרגע נותן פתרון למתיישבים להגיע לבית הספר בשומריה, תוך 12 או 15 דקות.
קריאה: עד החורף.
דני מורביה: כביש 358 זה כביש של 120 מיליון שקל - - -
ה: שעל זה אמרו שיש כסף?
דני מורביה: יש 12 מיליון שקל.
דני מורביה: נדרש אישור שר הביטחון .
דני מורביה: ברגע שהוא ייתן את האישור - -
מוטי אילימלך: רק - - -8 מיליון שקלים.
דני מורביה: למה?
דני מורביה: יש 12 מיליון.
דני מורביה: דיברו על עוד 4 מיליון מקק"ל, נדמה לי - - אבל הסכום הוא 12 מיליון.
דני מורביה: או.
דני מורביה: קיי.
דני מורביה: אז 8 מיליון- מנהלת ועוד 4 מיליון.
דני מורביה: הסכום הוא 12 מיליון, זה מה שאני זוכר.
דני מורביה: זה כביש הפטרולים.
דני מורביה: הוא פותר מיידית את הבעיות של היום.
דני מורביה: 358 זה כביש של 120 מיליון שקל שבעצם מחבר את באר שבע לכיוון בית ג'וברין, בית שמש, ירושלים.
דני מורביה: זה, מבחינה אסטרטגית פותר את כל בעיית החיבור לכביש 6 ולכל המקומות.
דני מורביה: זה פשוט עניין של אמירה, ואז נתתי את הדוגמה של שקף כמה זה קשה, מה עוד שכל החברה' פה בלי בתים, הם בקראווילות, וצריך פתרון.
דני מורביה: נושא אמציה – כבר אמרו את זה.
דני מורביה: יש לך את כל הניירת.
דני מורביה: לא יכול להיות שמסכמים – יכול להיות שזה אולי לא נעשה בדרך הכי נכונה, יש טעויות, יועצים משפטיים לא היו קשורים בכל ההליך הזה, אבל היתה הבטחה שכך פותרים את הבעיה.
דני מורביה: וחייבים לפתור את זה, כך או כך.
דני מורביה: לא בגלל מיליון או 2 מיליון שקל תהיה בעיה.
ישראל רחום: זה לא נכון שלא היו היועצים המשפטיים.
ישראל רחום: הם קיבלו את החומר וקיבלו 17 ‏לתגובה, ולא הגיבו.
ישראל רחום: מבחינת פסק דין זה חלוט, רק בג"ץ יכול לפתוח את זה.
דני מורביה: אני חושב שוועדות התכנון- הכל טוב ויפה, אבל לא יכול להיות שבשנת 98 היה אפשר ליישב, להקים יישובים גם עם ביוספירה, והיום – בסך הכל התחלפו הפקידים, וכבר אי אפשר.
דני מורביה: פקידים יתחלפו עוד הרבה פעמים אבל פה חיים אנשים, בסך הכל.
דני מורביה: זו המשימה של כולנו.
דני מורביה: בנוסף, בנושא ביוספרה – בצפון הארץ, בתחום הביוספירה הקימו אזורי תעשיה, לא רק יישובים.
דני מורביה: אז תלוי איך מסתכלים על העניין.
ה: אני חייבת לומר שרק היום למדתי את המילה "ביוספירה".
ה: אני עוד לא יודעת מה זה.
זבולון כלפא: כל הסיפור הזה של הביוספריה, מבחינה סטטוטורית באזור פה, אין למילה הזו שום תוקף.
אורי אריאל: יש דברים כאלה, שהמדינה אומרת – יש לי המלצות של ועדה, של גורם, ולמרות שזה לא סטטוטורי, מתנהגים כאילו כבר התקבל.
אורי אריאל: למשל – נושא ועדת קובי הבר לגבי קיבוצים ונחלות.
אורי אריאל: היה לנו סיכום שלם עם אלי סיני – לא רלבנטי כרגע.
אורי אריאל: אותו הדבר פה.
אורי אריאל: אין מצב סטטוטורי.
אורי אריאל: זה לא שזה קיבל חותמת בוועדה ארצית או באיזה שהוא מקום, וזה מחייב סטטוטורית.
אורי אריאל: המדינה בהתנדבות מחייבת את עצמה.
אורי אריאל: הרי אין לה בעיה.
קריאה: לא המדינה, ועדות התכנון.
קריאה: שמאי אסיף.
אורי אריאל: לצורך העניין – האיש האחראי הוא המדינה.
אורי אריאל: הוא אמר שהוא מקבל את זה כהנחיה מחייבת, לא משהו שהוא יכול להתחשב בו, אלא משהו שהוא מחייב כבר.
אורי אריאל: ואז, הוא מכניס את כולם לתוך הפלונטר הזה וכולם צריכים להתעסק בזה.
ה: אני עדיין לא מבינה –הכוח שלו זה בגלל תפקידו, בגלל ידענותו?
אורי אריאל: הוא יושב על הברז והוא הגורם המקצועי.
אורי אריאל: כולם מבינים, הנחת היסוד היא – האם העניין בג"יץ או לא.
אורי אריאל: אף אחד לא רוצה להפסיד בבג"ץ, זה בסדר.
ה: כלומר- זה כל כסת"ח.
אורי אריאל: אם שמאי אסיף, שהוא הגורם התכנוני המקצועי יעמוד ויצהיר הצהרה, והוא כבר הצהיר בעבר, ויחזור עליה עוד פעם ויגיד: זה המצב, מקצועית, הסבירות היא שבג"ץ יפסיד שם.
אורי אריאל: המדינה תפסיד, גם אם ראש הממשלה - - נניח שנצא בהצהרה שרוצים לקדם את הדברים.
אורי אריאל: הירוקים יפנו לבג"ץ, יקחו את חוות הדעת של שמאי אסיף, יזמינו אותו כעד, ידרשו ממנו עדות.
אורי אריאל: אם הוא יעמוד על דעתו, ו ממנו עדות.
אורי אריאל: אם הוא יעמוד על דעתו, הסבירות לעבור את בג"ץ היא לא גדולה.
אורי אריאל: זה הכוח שלו, הבג"ץ.
קריאה: הוא הכין את תמ"א 35 ואז הפך להיות ראש מנהל התכנון.
ה: זה הכל בראיית הבג"ץ והכסת"ח וכן הלאה.
אורי אריאל: חבר הכנסת מכין הצעת חוק שבאה לפתור את זה.
אורי אריאל: הוא מכין הצעה שאומרת שבגלל שמדובר במגורשים - -
ה: ואפשר לזרז את הצעת החוק הזו, או שנצטרך לחכות שנתיים עד שהיא תעבור?
אורי אריאל: לאנשי אופוזיציה החיים קלים – הם מרימים יד בעד או נגד.
אורי אריאל: זה תלוי בך, זה הכל.
ה: ולכן אני רוצה שתעזור לי בעניין הזה.
ה: אם זה הפתרון – מוכרחים להתכנס לרעיון הזה.
אורי אריאל: אני מציע לבדוק אפשרות – אם מסתייעים באביגדור יצחקי אז צריכים להכניס את זה לתיקונים של ה - - שבעיקרה היא כספית, ופה יש נושא תכנוני.
אורי אריאל: אם לא – נצטרך לעשות ישיבה יחד אתכם, ולראות.
אורי אריאל: אם יתגבש פה רוב שאומר – אנחנו הולכים להעביר את זה בחקיקה, אז - -